เงินบาทเปิด 30.47/50 บาท
ธนาคารซีไอเอ็มบีไทย รายงาน เงินบาทเปิด 30.47/50 แนวโน้มแข็งค่ามองกรอบ 30.40-30.55
28 ต.ค. 2554

ธนาคารซีไอเอ็มบีไทย รายงาน เงินบาทเปิด 30.47/50 แนวโน้มแข็งค่ามองกรอบ 30.40-30.55
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดอยู่ที่ระดับ 30.47/50 บาท/ดอลลาร์ แข็งค่าขึ้นจากช่วงเย็นวานนี้ที่ปิดตลาดที่ระดับ 30.61/64 บาท/ดอลลาร์
เงินบาทเช้านี้แข็งค่าขึ้นหลังจากที่ทางยุโรปสามารถบรรลุข้อตกลงในการแก้ปัญหาหนี้สาธารณะของกรีซ ส่งผลให้ตลาดในทุกภูมิภาคปรับตัวดีขึ้น
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้อยู่ที่ระดับ 75.85/90 เยน/ดอลลาร์ ส่วนเงินยูโรอยู่ที่ระดับ 1.4179/4184 ดอลลาร์/ยูโร
คืนนี้ สหรัฐฯ จะมีการรายงานข้อมูลเศรษฐกิจที่สำคัญ ได้แก่ กระทรวงพาณิชย์รายงานรายได้ส่วนบุคคลเดือนก.ย., กระทรวงแรงงานสหรัฐเปิดเผยดัชนีต้นทุนการจ้างงานประจำไตรมาส 3/2011 
นักบริหารเงิน คาดว่า วันนี้เงินบาทมีทิศทางที่จะปรับตัวแข็งค่าขึ้นต่อ โดยมองกรอบไว้ที่ 30.40-30.55 บาท/ดอลลาร์